**Školský vzdelávací program**

**Základná škola s materskou školou Žbince**

**ODHALIŤ SVET**



**Základná škola s materskou školou Žbince ,**

**Žbince 34, 07216**

**Školský vzdelávací program – ODHALIŤ SVET**

Prerokovaný v PR dňa :

Prerokovaný v RŠ dňa :

Vydaný dňa :

Stupeň vzdelania : **Štátny vzdelávací program pre predprimárne vzdelávanie v materských školách**

Forma vzdelávania : **celodenná**

Vyučovací jazyk : **slovenský**

Stupeň vzdelania: **predprimárne vzdelanie**

Dĺžka výchovy a vzdelávania: **1 – 4 roky**

Riaditeľka školy: Mgr. Mária Ivanová

Zástupkyňa ZŠ s MŠ pre MŠ: Margita Drožetská

**Obsah**

1. Vlastné ciele a poslanie výchovy a vzdelávania

2. Stupeň vzdelania

3. Charakteristika a zameranie školy.

4. Dĺžka dochádzky a formy výchovy a vzdelávania

5. Učebné osnovy

6. Spôsob, podmienky ukončenia výchovy a vzdelávania

7. Personálne zabezpečenie školy

8. Materiálno-technické a priestorové podmienky školy

9. Podmienky na zaistenie bezpečnosti a ochrany zdravia pri výchove

a vzdelávaní

10. Vnútorný systém kontroly a hodnotenia detí

11. Vnútorný systém kontroly a hodnotenia zamestnancov školy

12. Plán ďalšieho vzdelávania pedagogických zamestnancov

**1.Vlastné ciele a poslanie výchovy a vzdelávania**

Názov vzdelávacieho programu **ODHALIŤ SVET** vyjadruje, že chceme objavovať a poznávať všetky oblasti sveta okolo nás, ktorý je plný zaujímavostí, farieb, zvukov, vôní....

Budeme podporovať osobnostný rozvoj detí v oblasti sociálno – emocionálnej, intelektuálnej, telesnej, morálnej, estetickej, rozvíjať schopnosti a zručnosti, utvárať predpoklady na ďalšie vzdelávanie a pripravovať na život v spoločnosti v súlade s individuálnymi a vekovými osobitosťami detí.

Na základe poznania aktuálnych rozvojových možností detí budeme obsah výchovy a vzdelávania konkretizovať v plánoch výchovno – vzdelávacej činnosti .

Individuálnym prístupom vo výchovno-vzdelávacom procese podporíme osobnostný rozvoj detí.

**Hlavným cieľom výchovy a vzdelávania v materskej škole je dosiahnutie optimálnej kognitívnej, senzomotorickej a sociálno-citovej úrovne ako základu na školské vzdelávanie v základnej škole a na život v spoločnosti**.

**Vlastné ciele materskej školy :**

* **Pri plánovaní cieľov z učebných osnov školských vzdelávacích programov mať na zreteli rôzne výchovno – vzdelávacie potreby detí, osobitne detí z menej podnetného prostredia, detí rómskeho etnika, detí s poruchami učenia. Plnenie cieľov priebežne kontrolovať a overovať spätnou väzbou, rozvíjať u detí sebahodnotiace a hodnotiace zručnosti.**
* **Individuálne posilňovať komunikačné kompetencie u detí rómskeho etnika, detí z menej podnetného prostredia, detí s poruchami učenia.**
* **Vzájomnou spoluprácou s rodinou rozvíjať u detí z menej podnetného prostredia, návyk na pravidelnú dochádzku do materskej školy.**
* **Posilňovať úctu k u kultúrnym a národným hodnotám a tradíciám štátu a regiónu, k materinskému jazyku a k svojej vlastnej kultúre.**
* **Rozvíjať u detí návyky súvisiace so zdravým životným štýlom, budovať u nich podvedomie k ochrane životného prostredia.**
* **Zapájaním rodičov do aktivít školy prenášať myšlienky zdravého životného štýlu a s tým súvisiaceho pravidelného pohybu a športovania aj do rodín s deťmi. K ochrane životného prostredia, udržiavaním poriadku v blízkosti svojich bydlísk.**
* **Pripraviť deti na vstup do ZŠ po všetkých stránkach – zámerne celostne rozvíjať osobnosť detí.**
* **Podporovať nadanie, osobnosť a záujmy každého dieťaťa.**
* Počas celého roka úzko spolupracovať so základnou školou s cieľom uľahčiť prechod deťom na primárne vzdelávanie v základnej škole. V prípade výskytu odchýlok od očakávaného rozvoja detí úzko spolupracovať so školskými zariadeniami výchovnej prevencie a poradenstva.

**2.Stupe**ň **vzdelania**

Predprimárne vzdelanie získava dieťa absolvovaním posledného ročníka vzdelávania v materskej

škole školského vzdelávacieho programu ,, **ODHALIŤ SVET** “.

Predprimárne vzdelávanie ukončuje dieťa v školskom roku, v ktorom do 31. augusta dosiahne

šiesty rok veku a školskú spôsobilosť.

Predškolské vzdelávanie môže dieťa spravidla ukončiť aj vtedy, ak nedovŕšilo šiesty rok veku, ale

podľa vyjadrenia príslušného zariadenia výchovného poradenstva a prevencie a všeobecného lekára

pre deti a dorast môže plniť povinnú školskú dochádzku.

**3. Zameranie a poslanie školy**

Sme Materská škola, ktoré poskytuje celodennú výchovu a vzdelávanie pre deti predškolského veku. Naša materská škola, bola spojená so Základnou školou Žbince v roku 2009. Stali sme sa elokovanou súčasťou Základnej školy s materskou školou Žbince.

\* Poskytujeme celodennú výchovu a vzdelávanie deťom z majoritných i marginalizovaných skupín, ale i deťom zo sociálne znevýhodneného prostredia, pre ich integráciu a rozvoj dokážeme vytvoriť vhodné podmienky. Pre novo prichádzajúce deti máme pripravený program postupnej adaptácie, ktorej dĺžku a priebeh konzultujeme s každým rodičom individuálne a snažíme sa plne rešpektovať potreby dieťaťa a žiadosť rodiča.

\* Naším cieľom je nielen vzdelávanie detí a príprava na vstup do základnej školy, ale predovšetkým sa snažíme, aby sa deťom v našej materskej škole páčilo, aby sa tu cítili spokojne a bezpečne.

Naša jednotriedna materská škola je umiestnená v neúčelovej budove so štandartným priestorovým vybavením. Poskytuje predprimárne vzdelávanie 18 deťom vo veku 3- 6 rokov. Pracujú v nej dve kvalifikované pedagogické pracovníčky.

* V MŠ sa uplatňuje demokratický prosociálny pedagogický štýl podporujúci aktívnu účasť detí na riadení výchovno-vzdelávacej činnosti a ich samostatné rozhodovanie, dodržiava odporúčané metodické postupy vychádzajúce z poznatkov vývinovej psychológie, didaktiky a iných vied, vo výchovno-vzdelávacej činnosti pedagógovia uplatňujú inovačné trendy.
* Materská škola rešpektuje všetky deti ako individuálne a jedinečné bytosti bez ohľadu na pohlavie, rasu, sociálny pôvod a spoločenské postavenie ich rodičov a chráni ich osobné práva.
* Materská škola venuje dostatočnú pozornosť deťom so špeciálnymi výchovno-vzdelávacími potrebami (nadaným, prípadne so zdravotným znevýhodnením) a deťom s odloženou povinnou školskou dochádzkou vypracovaním individuálnych vzdelávacích programov a prácou podľa nich.
* V záujme skvalitnenia výchovno- vzdelávacieho procesu materská škola prehĺbi spoluprácu ( formálnu i neformálnu) s rodičmi detí, so základnou školou, samosprávnymi orgánmi, zariadeniami výchovnej prevencie a poradenstva a zriaďovateľom.
* Materská škola obohacuje výchovu a vzdelávanie o regionálne prvky poznávaním : svojej obce, mesta, prírodných špecifík regiónu, dejín a historických osobností regiónu, kultúry, tradícií, umenia či jazyka daného územia.

Východiskom edukácie v materskej škole je

* jedinečnosť dieťaťa, aktívne učenie sa a začleňovanie sa do skupiny a kolektívu,
* priaznivá socialno-emocionálna klíma

Pre každé dieťa vytvoríme harmonické a podnetne prostredie, kde sa budú zdravo vyvíjať fyzicky aj duševne, kde budú šťastne a úspešne pri poznávaní seba, sveta a iných.

Pedagogicky prístup v materskej škole opierame o pozitívnu výchovu, založenú na láske a dôvere k dieťaťu. Edukácia v predškolskom veku ma činnostný a procesuálny charakter*.* V pedagogickom procese uplatňujeme princíp aktivity dieťaťa*.* Učiteľ sa dostáva do roly facilitátora,manažéravýchovno-vzdelávacej činnosti, poradcu, konzultanta*,* ktorý premyslene vytvára podmienky na účinný sebarozvoj osobnosti dieťaťa, vedie dieťa pri vyváženom rozvoji v oblasti:

* **Jazyk a komunikácia,**
* **Matematika a práca s informáciami,**
* **Človek a príroda,**
* **Človek a spoločnosť,**
* **Človek a svet práce,**
* **Umenie a kultúra ,**
* **Zdravie a pohyb.**
* **Silné stránky**:
* - 100% kvalifikovanosť pedagogických zamestnancov
* - Záujem pedagogických zamestnancov o ďalšie vzdelávanie
* - Kreativita a iniciatíva pedagogických zamestnancov
* - Realizácia aktivít pre rodičov a deti
* - Dostatok kvalitných učebných pomôcok a hračiek
* - Spolupráca s rodičmi
* **Slabé stránky**:
* Vypracovanie nových projektov
* Nepravidelná dochádzka detí do Materskej školy
* Nedostatok financií na nové vybavenie školského dvora
* **Možnosti**:
* - Zvyšovať odbornosť pedagógov
* - Aktívne využívanie informačno-komunikačnej technológie
* - Upevňovanie partnerského vzťahy rodiny a školy
* - Zaujímanie sa o vývojové trendy predprimárneho vzdelávania
* **Riziká:**
* Zníženie motivácie zamestnancov
* Častejšie absencie z dôvodu PN
* Slabší rozpočet financií na nákup výtvarného a pracovného materiálu pre deti
* Opotrebovaný nábytok, podlahové krytiny, nevyhovujúce vybavenie školského dvora

**4. D**ĺ**žka dochádzky a formy výchovy a vzdelávania**

Do materskej školy na predprimárne vzdelávanie sa prijímajú deti na základe žiadosti zákonného zástupcu od dvoch do šiestich rokov, deti s odloženou povinnou dochádzkou a deti s dodatočne odloženou povinnou dochádzkou.

Dĺžka dochádzky je spravidla 3 až 4 roky alebo posledný rok pred plnením povinnej školskej

dochádzky.

Materská škola poskytuje celodennú formu výchovy a vzdelávania.

5.Učebné osnovy:

Učebnými osnovami sú vzdelávacie štandardy Štátneho vzdelávacieho programu pre predprimárne vzdelávanie v materských školách.

**Východiska plánovania**

Východiská plánovania načrtávajú základný prístup našej materskej školy k plánovaniu výchovno-vzdelávacej činnosti. Nasledovné princípy vyjadrujú, akým spôsobom materská škola postupuje pri usporadúvaní konkrétneho obsahu vzdelávania.

Výchovno-vzdelávacia činnosť je plánovaná týždenne vzhľadom na špecifiká práce v materskej škole s celodennou výchovou a vzdelávaním, kedy predprimárne vzdelávanie zabezpečujú striedavo na zmeny dve učiteľky. Plán výchovno-vzdelávacej činnosti chápaný ako súčasť prípravy na výchovno-vzdelávaciu činnosť, ktorého forma a spôsob vedenia sú schválené pedagogickou radou. Plán vypracúva učiteľka rannej zmeny pre svoju priamu výchovno-vzdelávaciu činnosť.

Učiteľky vzájomne spolupracujú v rámci prípravy a plánovania svojej výchovno-vzdelávacej činností. Je úplne na ich vzájomnej súčinnosti a dohode, koľkokrát maximálne za týždeň zaradia jednotlivé vzdelávacie oblasti. V rámci cielenej vzdelávacej aktivity zohľadňujú možnosť voľby vzájomne kombinovať a prelínať príslušné vzdelávacie oblasti.

Učiteľky vychádzajú pri plánovaní z poznania aktuálnej úrovne detí. Rešpektujú ich potreby, prirodzenú variabilitu a sociokultúrne prostredie. Súčasťou plánovania je zohľadnenie vymedzených tém, ktoré sú interným materiálom materskej školy. Voľba konkrétnej témy a dĺžka jej časového úseku je na uvážení a dohode učiteliek. Témy predstavujú ucelenú opornú konštrukciu pre štruktúrovanie konkrétneho obsahu vzdelávania, ale zohľadňujú i zmysluplný situačný kontext aktivít s deťmi v rámci určitého obdobia, ako i tradíciu a podmienky našej materskej školy. Jednotlivé témy je možné podľa potreby učiteliek zlúčiť, prípadne akokoľvek zmeniť ich poradie z dôvodu materiálno-technického zabezpečenia plánovaných aktivít . K vytvorením témam a podtémam, priraďujeme výkonové štandardy a ich jednotlivé úrovne z jednotlivých vzdelávacích oblastí. Na základe nich konkretizujeme vzdelávací obsah na naše vlastné podmienky v plánoch VVČ. Vytvorili sme štyri základné témy, vytvorené na základe štyroch ročných období. Každá téma sa skladá z rôzneho počtu podtém, ktoré sú viazané k jednotlivým ročným obdobiam. Predpokladá sa že dané podtémy sa budú plniť v danom časovom rozsahu ročného obdobia. Pod tabuľkou s jednotlivými témami a podtémami sa nachádzajú podtémy , ktoré nie sú viazané k jednotlivým ročným obdobiam. A ich plnenie nie je dané v určitom časovom rozsahu.

Výber a plánovanie jednotlivých podtém je ponechané na učiteľke. Dôležité je u podtém , ktoré sú viazané k jednotlivým ročným obdobiam dodržať dobu ich plnenia. Učiteľkami zvolené jednotlivé podtémy, môžu byť podľa ich potrieb a obsahovej náročnosti podtémy plánované a realizované v dĺžke jedného až dvoch a viac týždňov. Podtémy neviazané k jednotlivým ročným obdobiam sa môžu v priebehu školského roku viackrát zopakovať, podľa potreby

Učiteľka plánuje systematickým spôsobom od menej náročných požiadaviek na dieťa k náročnejším a rešpektuje metodické postupy špecifické pre jednotlivé vzdelávacie oblasti. Pri plánovaní výchovno-vzdelávacej činnosti môžu učiteľky, ale nie je to ich povinnosťou, využívať i adaptácie výkonových štandardov jednotlivých vzdelávacích oblastí. Výkonové štandardy môžu v rámci plánovaných aktivít deliť, ale i integrovať do logických celkov podľa vlastného uváženia zohľadňujúc rozvojové možnosti detí.

Učiteľka zohľadňujúc sociokultúrne prostredie detí sama autonómne rozhoduje na základe charakteru formulácie konkrétneho výkonového štandardu, či k jeho dosiahnutiu smeruje priebežne vytvorením príležitostí prostredníctvom prirodzených každodenných socializačných situácií v rámci dlhšieho časového obdobia, alebo ich je potrebné plánovať a realizovať v konkrétnych cielených vzdelávacích aktivitách.

Na základe hlbšieho poznania charakteristiky jednotlivých vzdelávacích oblastí, ako aj poznania vzdelávacích štandardov, si učiteľka samostatne volí vhodné metódy, stratégie, formy a prostriedky pre svoju plánovanú výchovno-vzdelávaciu činnosť. Ich výber a uplatňovanie je právom každého pedagogického zamestnanca.

## **Témy a podtémy**

|  |  |  |  |
| --- | --- | --- | --- |
| **Jeseň pani bohatá** | **Zamatová zima** | **Jar plná farieb a vôni** | **Šantivé leto** |
| Moja materská škola  Košík plný ovocia  Na poli a na záhrade  Aha deti šarkan letí  Cesta dažďovej kvapky  Farby jesene | Tešíme sa na Mikuláša  Zima k nám zavítala  Vianoce za dverami  Zvieratká v zime  Zimné športy  Fašiangový karneval | Jar prichádza  Z rozprávky do rozprávky  Kniha je môj kamarát  Naša zem je guľatá  Sviatky jari  Zasadil som semienko  Moja mamka mamička | Sviatok detí  Farby a vône leta  Na návšteve v ZOO |

**Podtémy neviazané k ročným obdobiam**: (učiteľka si môže zvoliť, kedy sa im chce s deťmi venovať)

Krajina v ktorej žijem, Moja dedina a okolie, Bezpečne na ceste, Dopravné prostriedky, Moja rodina a kamaráti, Pracovné profesie – Čím budem, Vitamíny pre svoje zdravie, Moje telo – vnútorne i vonkajšie orgány, 1 2 3 4 5 spočítam si všetko..., Život v lese, Pri potoku, Zvieratká a ich mláďatká , Na cestičke chrobák, Kráľ rok- Dobré ráno dobrý deň, Vesmír očami detí, Týždeň plný farieb, Geometrické kráľovstvo,

**7.** **Spôsob, podmienky ukončenia výchovy a vzdelávania:**

Predprimárne vzdelanie dieťa získa absolvovaním posledného ročníka vzdelávacieho programu v materskej škole.

Predškolské vzdelávanie ukončuje dieťa spravidla v školskom roku, v ktorom do 31.augusta dosiahne šiesty rok veku a dosiahne školskú spôsobilosť.

Dokladom o získanom stupni vzdelania je **Osvedčenie o absolvovaní** **predprimárneho vzdelávania**, ktoré vydáva materská škola.

**8. Personálne zabezpečenie materskej školy :**

Výchovno – vzdelávací proces v materskej škole zabezpečujú výlučne kvalifikovaní pedagogickí zamestnanci a to so stredoškolským vzdelaním i vysokoškolským vzdelaním. Spĺňajú podmienky odbornej a pedagogickej spôsobilosti v súlade s platnou legislatívou.

Vedúci pedagogickí zamestnanci absolvovali funkčné vzdelávanie i požadovanú 1.atestačnú skúšku.

Pri ďalšom vzdelávaní pedagogických zamestnancov MŠ sledujeme ponuku Metodicko - pedagogického centra a ponuku štúdia popri zamestnaní na vysokých školách s pedagogickým zameraním. Zároveň sa orientujeme aj na ponuku iných vzdelávacích inštitúcií.

Prevádzkoví pracovníci spĺňajú požadované odborné vzdelanie pre výkon ich činnosti a pracovného zaradenia.

**9.Materiálno-technické a priestorové podmienky školy**

Naše zariadenie je umiestnené v budove spoločne s obecným úradom. Budova sa nachádza v  rodinnej výstavbe v strede obce s dostatočným množstvom zelene. Rozsiahly dvor je prispôsobený potrebám detí, ponúka priestor pre letné i zimné činnosti.

**Materiálne vybavenie školy –**sú učebné pomôcky, didaktické pomôcky, detská a odborná literatúra, telovýchovné náradie a náčinie, hudobné nástroje ( klávesový hudobný nástroj a DHN ), audiovizuálna technika ( televízny prijímač, DVD a CD prehrávač), výpočtová technika( počítačová zostava, multifunkčné zariadenie),Interaktívne tabule a dataprojektory, edukačné softvéry , hračky, nábytok .

Materská škola je dostatočne zásobená spotrebným materiálom na výtvarné, pracovné a grafomotorické činnosti. K dispozícií máme aj po dohode so Základnou školou telocvičňu. Využívame na rôzne spoločné akcie s rodičmi aj priestory kultúrneho domu v obci Žbince.

**Priestorové podmienky školy**– Materská škola sídli v spoločnej budove s obecným úradom v strede obce. Je jednotriedna, v neúčelovej budove prispôsobenej pre potreby MŠ s veľkým, trávnatým areálom. Budova je prízemná s priestrannými miestnosťami. Zriaďovateľom a prevádzkovateľom je Základná škola s materskou školou Žbince 145. Materská škola je umiestnená v zadnej časti budovy. Pozostáva z vlastného vstupu do šatne, triedy, herne - spálne, priestory pre hygienu . Triedy a priestory sú dostatočne veľké, priestranné, vybavené vhodným nábytkom pre predškolské deti. Pre skvalitnenie hygienických požiadaviek sú priestory vymaľované, udržiavané v náležitej čistote. Túto činnosť zabezpečujú prevádzkoví zamestnanci. Učiteľky zodpovedajú za edukačný proces a estetickú úpravu priestorov.

Naše zariadenie má k dispozícii výdajňu stravy. Strava sa do materskej školy dováža zo školskej jedálni pri Základnej škole Žbince. Dováža sa dvakrát denne v nádobách na to určených . Za kvalitu a energickú hodnotu stravy zodpovedá vedúca školskej jedálne. Rodičia sú o podávaných jedlách informovaní formou týždenných jedálnych lístkov.

**Interiér materskej školy** tvorí vstupná chodba s detskou šatňou, hygienické zariadenie – detské umývadlá a WC, trieda – herňa - jedáleň, trieda - spálňa, riaditeľňa /izolačka/ , sklad čistiacich pomôcok, výdajňa stravy z vlastným vchodom. Šatne a hygienické zariadenia pedagogických a prevádzkových pracovníkov sú samostatné .Vykurovanie je vykurovacími telesami – gamatkami, na zemný plyn.

***Herňa*** je vybavená nábytkom určeným pre predškolský vek rozloženým v priestore tak, aby mali deti možnosť individuálne, skupinovo aj frontálne vykonávať činnosti, aktivity, hry. Hrové kútiky poskytujú deťom možnosť samostatne, aktívne a kreatívne sa prejaviť v rôznorodých činnostiach. Jedálenský kútik využívame na podávanie stravy počas dňa, ktorú zabezpečuje školská jedáleň pri Základnej škole s materskou školou Žbince 145.

V ***spálni*** sú lehátka zodpovedajúce veku detí, hygienickému, zdravotnému a bezpečnostnému hľadisku. Ich rozmiestnenie ponúka deťom pocit súkromia a spokojnosti. V priebehu dňa spálňa slúži ako herňa v čase odpočinku prevádzkový zamestnanec rozkladá jednotlivé lehátka.

***Hygienické zariadenie*** je vybavené je 5-mi umývadlami s prívodom tečúcej teplej a studenej pitnej vody a 5-mi toaletnými misami, poličkami na uloženie pohárov, kefiek a zavesenia uterákov. Pre osobnú hygienu pedagogických a prevádzkových zamestnancov je hygienické zariadenie umiestnené v oddelenej časti hygienického zariadenia pre deti.

***Šatňa*** je na chodbe, kde sa nachádzajú detské šatňové skrinky s úložným priestorom na obuva lavičky.

***Areál školy*** je oplotený, priestranný, trávnatý na ktorom sú umiestnené preliezačky, šmýkačka, pieskovisko, altánok. Jeho priestranstvo je využiteľné na hry kruhové, loptové a iné, ako aj na cvičenie, hlavne v jarných a letných mesiacoch / pieskovisko, trávnaté plochy, preliezky, altánok.../. V čase zimných mesiacoch využívame umelo vytvorený svah na sánkovanie a bobovanie. Dvor je pravidelne udržiavaný, pieskovisko spĺňa hygienické požiadavky. O úpravu dvora sa stará poverený prevádzkový zamestnanec a pomáhajú aj pracovníci obce Žbince

**10.Podmienky na zaistenie bezpe**č**nosti a ochrany zdravia pri výchove a vzdelávaní**

Materská škola podľa zákona č. 124/2006 zabezpečuje bezpečnosť a zdravie pri výchove

a vzdelávaní. V materskej škole sú vykonávané pravidelné požadované kontroly a revízie vyhradených technických zariadení, údržba a opravy zistených závad.

Zamestnanci materskej školy sa v predpísaných intervaloch zúčastňujú školení o bezpečnosti a ochrane zdravia pri práci.

Počas celého dňa prihliada na fyzické potreby detí: · vytvára podmienky pre zdravý vývin detí

· zaisťuje bezpečnosť a ochranu zdravia

· poskytuje nevyhnutné informácie na zaistenie bezpečnosti a ochrany zdravia detí,

· vedie evidenciu registrovaných úrazov

Rodičia detí podpisujú súhlas s účasťou detí na aktivitách, výletoch, exkurziách, kultúrnych podujatiach konaných mimo materskej školy.

Problematika zaistenia bezpečnosti a ochrany zdravia je aj integrovanou súčasťou obsahu výchovy a vzdelávania v materských školách. Deti sa prostredníctvom tohto obsahu učia chrániť si svoje zdravie a zdravie iných a riešiť na elementárnej úrovni situácie ohrozujúce zdravie.

Za vytvorenie bezpečných a hygienických podmienok na predprimárne vzdelávanie zodpovedá riaditeľ. Za bezpečnosť a ochranu zdravia dieťaťa zodpovedajú pedagogickí zamestnanci materskej školy od prevzatia dieťaťa až po jeho odovzdanie zákonnému zástupcovi alebo ním splnomocnenej osobe. Pri obliekaní a sebaobsluhe detí pomáha aj nepedagogický zamestnanec.

Za dodržiavanie hygienických predpisov v priestoroch MŠ a ochrany zdravia detí zodpovedajú aj prevádzkoví zamestnanci a zamestnanci školskej stravovne, a to v rozsahu im určenej pracovnej náplne. Každá osoba je povinná dodržiavať určený prísny **z á k a z f a j č i ť** v priestoroch interiéru a exteriéru materskej školy.

Problematika zaistenia bezpečnosti a ochrany zdravia pri výchove a vzdelávaní je podrobne rozpracovaná v prevádzkovom poriadku, v školskom poriadku materskej školy a interných predpisoch v súlade so zásadami BOZP a PO, vedená v súlade s pokynmi bezpečnostného technika.

**11.Vnútorný systém kontroly a hodnotenia detí**

Kontrolu vykonávajú pedagogický zamestnanci materskej školy formami:

**DIAGNOSTIKA** – zaznamenávajú úroveň detských schopností, vedomostí, spôsobilosti. Vyhotovuje sa na začiatku školského roku , v priebehu školského roku a na záver školského roka do interného tlačiva vypracovaného pedagogickými zamestnancami.

· Pedagogická diagnostika 2 – 4 ročných detí,

· Pedagogická diagnostika 5 – 6 ročných detí

Pre integrované deti a deti s odloženou školskou dochádzkou pedagogický zamestnanci využijú osobitný systém kontroly a hodnotenia, ako aj **osobitný plán**.

Pedagogický zamestnanci kontrolujú a hodnotia u detí úroveň obsiahnutia jednotlivých vzdelávacích oblastí a východiskových kompetencií. Na konci školského roku sa vypracováva ,, **Správa o výchovno – vzdelávacej činnosti**“, jej výsledkoch a podmienkach. Cieľom hodnotenia školy je, aby deti, ich rodičia, pedagogická aj laická verejnosť získali dostatočné a hodnoverné informácie o tom, ako škola dosahuje ciele, ktoré si stanovili v školskom vzdelávacom programe, aká je úroveň vedomostí a spôsobilostí, ktoré deti získali a aká je úroveň výchovno – vzdelávacieho procesu v materskej škole.

**HOSPITČNÁ ČINNOSŤ** – rozvojovú úroveň deti v oblastiach podľa hospitačného plánu , zaznamenáva riaditeľka Materskej školy a je súčasťou vnútorného systému kontroly školy.

Portfólia výtvarných a pracovných produktov, pracovné listy a pracovné zošity jednotlivých detí.

**12.Vnútorný systém kontroly a hodnotenia zamestnancov školy**

· Pravidelná kontrola pedagogickej dokumentácie.

· Kontrola dochádzky a dodržiavanie pracovnej doby.

· Plánovanie cielených aktivít s ohľadom na potreby a záujmy dieťaťa, individuálne vzdelávacie potreby a rozvojové možnosti v súlade s učebnými osnovami.

· Pozorovanie učiteliek, hospitácie.

**Hospitácie** – sú zamerané na kontrolu a hodnotenie pedagogických zamestnancov a ich práce vo vzťahu k cieľom hospitácie, ku schopnostiam detí vo vzťahu k cieľu hospitácie. O hospitáciách sú vedené hospitačné záznamy.

· Vytváranie priaznivej prosociálnej atmosféry, rešpektovanie biorytmu.

· Dodržiavanie času pobytu vonku.

· Bezpečnosť a poučenie detí počas pobytu vonku.

· Individuálny prístup učiteľky pri adaptácií novoprijatých detí Umožňovanie postupnej adaptácie detí aj za účasti rodičov.

· Rešpektovanie potrieb detí /všeobecných ľudských, vývinových a individuálnych, napomáhanie ich uspokojovaniu.

· Vyhýbať sa negatívnym slovným komentárom, podporovať samostatnosť, detí ,pozitívne hodnotenie a podporovanie ich sebahodnotiacich aktivít.

· Hodnotenie výsledkov v oblasti ďalšieho vzdelávania, tvorba učebných pomôcok.

**Vnútroškolská kontrola –** vykonáva sa raz mesačne je zameraná na plnenie povinností pedagogických i prevádzkových zamestnancov

· Kontrola čistoty priestorov materskej školy, dodržiavanie hygienických predpisov.

**Evidencia prác prevádzkových pracovníkov** – v osobitných zošitoch si prevádzkoví pracovníci evidujú činnosti spojené a dezinfekciou, deratizáciou, práce vykonané nad rámec pracovnej náplne. Evidenciu v zošitoch si vedú pracovníci sami.

**Správa o výchovno – vzdelávacej činnosti** – vyhotovuje sa na konci každého polroka podľa vyhlášky č.9 /2006 Z.z.Ministerstva školstva Slovenskej republiky o štruktúre a obsahu správ o výchovno – vzdelávacej činnosti, jej výsledkoch a podmienkach škôl a školských zariadení.

Systém hodnotenia zamestnancov školy je obsiahne rozpracovaní v **Prevádzkovom poriadku** Základnej školy s materskou školou Žbince. Vnútorný systém hodnotenia a kontroly je spracovaný v Pláne vnútroškolskej kontroly.

**13. Plán** ď**alšieho vzdelávania pedagogických zamestnancov**

Problematika kontinuálneho vzdelávania pedagogických a odborných zamestnancov je podrobne rozpracovaná v ročnom pláne kontinuálneho vzdelávania na príslušný školský rok.

**Školský vzdelávací program bude upravovaný na základe skúseností a poznatkov nadobudnutých počas školského roka.** ( zmeny budú zaznamenávané priebežne do tabuliek ) Školský vzdelávací program je otvorený dokument, ktorý bude vyhodnocovaný

a upravovaný na základe skúseností pri realizácii formou dodatku. Z uvedeného dôvodu je jeho súčasťou aj záznam o revidovaní. Zápisy uvedené v tabuľke budú využívané pri jeho evaluácii a aktualizácii.

**Záznamy o revidovaní**

|  |  |
| --- | --- |
| Dátum | Dodatok |
|  |  |
|  |  |
|  |  |
|  |  |